Turşular və əsaslar
6
6.7 İonların təyini
Bayramlarda və əlamətdar
günlərdə atəşfəşanlığı
dəfələrlə müşahidə
etmisiniz. Bu zaman
partlayış nəticəsində
havada müxtəlif rənglər
sayrışır və gözəl mənzərə
yaranır.

- Sizcə, bu rənglər necə əmələ
  gəlir?
- Hansısa bir maddənin alova
  fərqli rəng verməsinin şahidi
  olmusunuzmu?

Açar
sözlər
keyfiyyət analizi, alov
testi, təyinedici ionlar
Siz əvvəlki bölmədə yeni kəşf olunmuş maddələrin keyfiyyət analizi (tərkiblərinin müəyyənləşdirilməsi) ilə tanış oldunuz. Bu zaman maddənin oksigendə yandırılmasından alınan məhsullar və onların miqdarı müəyyən metodlar, yaxud cihazlarla təyin olunur. Yeni kəşf olunmuş maddənin tərkibi bunlara əsasən müəyyən edilir.
Alova verdiyi rəngə görə metal kationlarını necə təyin etmək olar?
Ləvazimat: spirt lampası, nazik taxta çubuqlar, litium xlorid, litium nitrat, natrium xlorid, natrium nitrat, kalium xlorid, kalium nitrat, rubidium xlorid, rubidium nitrat, sezium xlorid, sezium nitrat, kalsium xlorid, kalsium nitrat, stronsium xlorid, stronsium nitrat, barium xlorid, barium nitrat, dəmir(III) xlorid, dəmir(III) nitrat, mis(II) xlorid, mis(II) nitrat.
Təlimat:
Addım 1. Aşağıdakı cədvəli dəftərinizə köçürün.

Duz | Alova verdiyi rəng
litium xlorid |
litium nitrat |
natrium xlorid |
natrium nitrat |
kalium xlorid |
kalium nitrat |
rubidium xlorid |
rubidium nitrat |
sezium xlorid |
sezium nitrat |

Duz | Alova verdiyi rəng
kalsium xlorid |
kalsium nitrat |
stronsium xlorid |
stronsium nitrat |
barium xlorid |
barium nitrat |
dəmir(III) xlorid |
dəmir(III) nitrat |
mis(II) xlorid |
mis(II) nitrat |