Sözlük
Amfoter oksidlər – həm turşu, həm də qələvilərlə reaksiyaya daxil olaraq duzlar əmələ gətirən oksidlərdir.

ZnO + H2SO4 → ZnSO4 + H2O
ZnO + 2KOH → K2ZnO2 + H2O

Dissosiasiya tənlikləri – maddənin ionlara ayrılmasını göstərən tənliklərdir.

H2SO4 → H+ + HSO4⁻
HSO4- → H+ + SO42–

Duzlar – tərkibində metal kationu (və ya ammonium ionu) və turşu qalığı anionu olan maddələrdir.
Elektrolitik dissosiasiya – maddələri suda həll etdikdə və ya əritdikdə ionlara ayrılması hadisəsidir.
Elektrolitlər – suda həll edildikdə və ya əridildikdə ionlara ayrılan maddələrdir.
Əsasi xassəli oksidlər – turşularla reaksiyaya daxil olaraq duzlar əmələ gətirən oksidlərdir.

Na2O + 2HCl → 2NaCl + H2O
K2O + H2SO4 → K2SO4 + H2O
CaO + 2HCl → CaCl2 + H2O

Əsaslar – metal kationu (və ya ammonium ionu) və hidroksid ionundan təşkil olunan maddələrdir.
Katalizatorlar – kimyəvi reaksiyanın sürətini dəyişən, lakin özləri reaksiyada sərf olunmayan maddələrdir.
Kimyəvi reaksiyanın sürəti – reaksiyaya daxil olan və ya alınan maddələrin miqdarının vahid zamanda dəyişməsidir.
Kristalhidratlar – tərkibində duz kristallarındakı kationlar və ya anionlar ilə birləşən su molekulları olan maddələrdir.
CuSO4 ∙ 5H2O – mis(II) sulfat pentahidrat
FeSO4 ∙ 7H2O – dəmir(II) sulfat heptahidrat
Kristallaşma suyu – kristalhidratların tərkibində olan sudur.
Qeyri-elektrolitlər – suda həll edildikdə və ya əridildikdə ionlara ayrılmayan maddələrdir.
Qələvilər – suda həll olan əsaslardır (IA qrup metallarının (Li, Na, K, Rb, Cs) və IIA qrup metallarından Ca, Sr, Ba-un əmələ gətirdiyi əsaslar).
Neytral oksidlər – turşular və əsaslarla reaksiyaya daxil olmayan oksidlərdir. Məsələn: CO, N2O və NO.
Normal duzlar – turşuda olan hidrogen atomlarının metal ilə tam əvəzolunma məhsullarıdır.