Turşular və əsaslar
6
Maddənin ionlara ayrılmasını göstərən tənliklər dissosiasiya tənlikləri adlanır. Xlorid turşusunun dissosiasiya tənliyindən göründüyü kimi, birəsaslı turşular bir mərhələdə dissosiasiya edir. İkiəsaslı turşularda isə H+ ionunun ayrılması iki mərhələdə baş verir.

| H2 SO4 → H+ + HSO4⁻
| HSO4⁻ → H+ + SO42–

Sulfat turşusunun ümumi dissosiasiya tənliyini aşağıdakı kimi ifadə etmək olar:

H2SO4 → 2H+ + SO42–

•DÜŞÜN
•MÜZAKİRƏ ET
•PAYLAŞ
Sizcə, ortofosfat turşusu neçə mərhələdə elektrolitik dissosiasiya edir? Bu turşunun dissosiasiya mərhələlərinə uyğun dissosiasiya tənliklərini tərtib edin.

Turşuların dissosiasiyası zamanı əmələ gələn H+ ionu hesabına məhlulda turş mühit yaranır. Məhlulda turş mühitin olmasını universal indikator, göy lakmus kağızı, metiloranj və ya pH-metr ilə təyin etmək olar.

Universal indikator
turş mühitdə qırmızı
rəngə boyanır.
Göy lakmus kağızı turş
mühitdə qırmızı rəngə
boyanır.
Metiloranj turş
mühitdə qırmızı rəngə
boyanır.
pH turş mühitdə
7-dən kiçik qiymət
alır.
Məhlulda elektrolitik dissosiasiya nəticəsində ionlar əmələ gəldiyinə görə bu məhlul elektrik cərəyanını keçirir. Məhlulun elektrik keçiriciliyinin qurğu vasitəsilə yoxlanması zamanı kationlar mənfi yüklü elektroda, anionlar isə müsbət yüklü elektroda doğru istiqamətlənir. Dövrə qapandığına görə lampa yanır.