II hissə
Addım 2. Nazik taxta çubuqla litium xloriddən bir qədər götürün və alova tutun. Alovun rəngini cədvələ qeyd edin.
Addım 3. Eyni təcrübəni digər duzlarla da təkrarlayın.

#### Müzakirə edin:
1. Alovun rənginin dəyişməsi kationların, yoxsa anionların hesabına baş verdi? Bunu necə müəyyən etdiniz?
2. Kalium sulfid, natrium karbonat və mis(II) sulfat duzlarından bir qədər götürüb alova tutsaq, alov hansı rəngə boyanar?

Bəzi duzları alova tutduqda onlar alova rəng verir. Buna səbəb duzun tərkibində olan kationdur. Ona görə də duzların tərkibindəki kationu müəyyən etmək üçün alova verdikləri rənglərdən istifadə olunur. Bu analiz alov testi adlanır.
Kation
Alova verdiyi rəng
Kation
Alova verdiyi rəng

Li+

Na+

K+

Rb+

Cs+

Qırmızı
Tünd-sarı
Çəhrayı
Qırmızı-bənövşəyi
Bənövşəyi

Ca2+

Sr2+

Ba2+

Cu2+

Fe3+

Narıncı-qırmızı
Qırmızı
Solğun-yaşıl
Mavi-yaşıl
Qırmızı-qəhvəyi