Turşular və əsaslar
6
Bərk halda onlar molekul kristal qəfəsi əmələ gətirir, bu qəfəsin düyünlərində isə turşu molekulları yerləşir.
Turşu molekullarının quruluşunu necə təsvir etmək olar?
Sulfat turşusu nümunəsində turşu molekullarının quruluşunun təsvir olunmasını aşağıdakı kimi təqdim etmək olar.

Turşunun tərkibində hidrogen və oksigendən başqa, mövcud olan digər element atomunun (mərkəzi atomun) işarəsi yazılır. | S
Bu element atomuna birqat rabitə ilə turşu molekulunda olan hidrogen atomlarının sayı qədər O–H qrupu birləşdirilir. | H — O — S — O — H
Molekulda olan digər oksigen atomları ikiqat rabitə ilə mərkəzi atoma birləşdirilir. |

Aşağıdakı turşuların qrafik formullarını tərtib edin:

H3PO4 Ortofosfat turşusu | H2CO3 Karbonat turşusu | HClO Hipoxlorit turşusu
HClO2 Xlorit turşusu | HClO3 Xlorat turşusu | HClO4 Perxlorat turşusu

#### Müzakirə edin:
1. Verilmiş turşu molekullarının atomları arasında hansı rabitələr mövcuddur?
2. Mərkəzi atomların valentliyi neçədir? Bunu necə müəyyən etdiniz?
3. H4P2O7 (pirofosfat turşusu) molekulunda fosfor atomlarının bir-biri ilə birləşmədiyini nəzərə alaraq bu molekulun quruluşunu təsvir edin.

Oksigenli turşuların molekulunda olan hidroksid qruplarının sayı turşunun əsaslığını müəyyən edir.