II hissə

#### Müzakirə edin:
1. Hər dəqiqə üçün reaksiyanın sürətini hesablayın. Nə müşahidə etdiniz?
2. Reaksiyanın orta sürətini hesablayın.

Öyrəndiklərinizi tətbiq edin
Dəmirin duru xlorid turşusu ilə reaksiyasından ayrılan hidrogen qazının həcmi cədvəldə verildiyi kimidir.

Zaman, dəq | 0 | 1 | 2 | 3 | 4 | 5 | 6 | 7 | 8
Hidrogenin həcmi, sm3 | 0 | 12 | 20 | 26 | 31 | 34 | 36 | 36 | 36

a. Dəmirin sərfolunma sürətini hansı vahidlə ifadə etmək olar?
b. Hidrogenin əmələgəlmə sürətini hansı vahidlə ifadə etmək olar?
c. 1, 2, 3, 4, 5 və 6-cı dəqiqələrdə reaksiya sürətini hesablayın.
d. Hansı zaman aralığında reaksiya daha sürətlə baş verir?
e. Reaksiyanın hidrogenə görə orta sürətini hesablayın.
f. Hansı zaman aralığında reaksiya sürəti onun orta sürəti ilə üst-üstə düşür?
Öyrəndiklərinizi yoxlayın
1. CaCO3 + 2HCl → CaCl2 + CO2 + H2O
I. Verilmiş reaksiyanı “söz tənliyi” ilə ifadə edin.
II. Reaksiyanın sürətini 5 yolla necə hesablamaq olar?
2. Fe + H2SO4 → FeSO4 + H2
Reaksiyada dəmirin sərfolunma sürətini hansı vahidlə ifadə etmək olar? Cavabınızı əsaslandırın.
a. litr/dəq b. km/saat c. qram/dəq