#### Ümumiləşdirici tapşırıqlar

1. Cədvəli dəftərinizə köçürün, düzgün (✔) və səhv (✘) ifadələri müəyyən edin.

a. | Xlor atomundan Cl- ionunun əmələ gəlməsi oksidləşmədir. |
b. | Oksigenlə reaksiyasında çox miqdarda istilik əmələ gətirən maddə yanacaqdır. |
c. | Natrium atomlarının elektron itirməsi oksidləşmə prosesidir. |
d. | Oksigen və hidrogen arasında baş verən reaksiyada oksigen reduksiya olur. |
e. | Su yanar materialı soyutmaqla yanğının qarşısını alır. |

2. CH4 + 2O2 → CO2 + 2H2O + Q reaksiyasında oksidləşən və reduksiya olunan maddələri, oksidləşmə və reduksiya məhsullarını müəyyən edin.
3. Elektrik naqilləri naməlum səbəbdən yanır. Bu yanğını söndürmək üçün adi şəraitdə qaz halında olan və yüksək təzyiq altında maye halına salınaraq yanğınsöndürən balonlara doldurulan X maddəsindən istifadə olunur. Alovun söndürülməsi zamanı ağ duman əmələ gəlir.
a. Ağ dumanın əsas tərkib hissəsi hansı kimyəvi maddədən ibarətdir?
b. X maddəsinin yanğının qarşısını almasının səbəbini izah edin.
4. Üç elementdən təşkil olunan A maddəsinin tam yanmasından SO2, H2O və CO2 alınır. Əmələ gələn qarışıqda bu maddələrin molekullarının SO2, H2O və CO2 maddələrinin molekullarının say nisbəti uyğun olaraq 1 : 2 : 1 kimi olur.
a. A maddəsini təşkil edən elementləri müəyyənləşdirin.
b. A maddəsinin formulunu tərtib edin.
5. Yanma məhsulları karbon qazı, xlor qazı və su olan qarışığı müəyyən edin. Cavabınızı əsaslandırın.
I. Karbon monooksid və metan
II. Hidrogen xlorid və karbon monooksid
III. Metan və hidrogen xlorid
6. CaO, CrO, CuO, Fe2O3, N2O, CO, SO3 və P2O3 oksidlərini adlandırın.