Oksidləşmə və reduksiya prosesləri
5
Sərf olunan oksigenin və yanma məhsullarının miqdarını müəyyən etməklə “Maddə kütləsinin saxlanması qanunu”na əsasən yanan maddənin tərkibini də müəyyənləşdirmək olar.
•DÜŞÜN
•MÜZAKİRƏ ET
•PAYLAŞ
Naməlum maddə oksigenlə qarışdırılaraq reaktora doldurulur. Reaktorda bu maddə və oksigen molekullarının nisbəti 1 : 5 kimi olur. Tam yanma bitdikdən sonra detektorda karbon qazı, su buxarı və oksigen qazının olduğu müəyyən edilir. Bu qazların molekullarının nisbəti uyğun olaraq 3 : 4 : 3 olur.
• Naməlum maddə hansı elementlərdən təşkil olunmuşdur?
• Bu maddənin formulu necədir?
Öyrəndiklərinizi tətbiq edin
1. Təbii qazın yanması ilə oduncağın yanmasını müqayisə edərək oxşarlıqları və fərqləri müəyyənləşdirin.
2. Naməlum maddənin yanmasından CO2, H2O və SO2 alınırsa, bu maddənin tərkibində hansı elementlərin olduğunu əminliklə söyləmək olar? Yanan maddənin tərkibində oksigenin olması mümkündürmü? Cavablarınızı əsaslandırın.
3. Tərkibində oksigen olmayan maddə (X) oksigen qazı ilə qarışdırılır. Bu qarışıqda molekulların say nisbəti n(X) : n(O2) = 4 : 15, tam yanma zamanı alınan qarışıqda isə n(CO2) : n(H2O) : n(N2) : n(O2) = a :10 : 2 : 6 kimi olur. a-nı və yanan maddənin formulunu müəyyən edin.
Öyrəndiklərinizi yoxlayın
1. Yanma reaksiyasına nümunə göstərin və bu reaksiyanın yanma reaksiyası olduğunu izah edin.
2. Qlükozanın enerji mənbəyi olmasının səbəbi nədir?
3. Nə üçün azotun oksigenlə reaksiyası yanma reaksiyası deyil?
4. Maddənin yanma məhsulları karbon qazı və su buxarı olarsa, bu maddə metan, ammonyak, yaxud etil spirti ola bilərmi? Cavablarınızı əsaslandırın.