II hissə
Öyrəndiklərinizi tətbiq edin
1. Bir stəkanda olan suda alüminium nitrat, başqa stəkanda olan suda isə natrium sulfat həll edilir. Suda duzlar tam dissosiasiya edir və kationların sayı bərabər olur. Anionların say nisbətini müəyyən edin.
2. Canlı orqanizmlərdə elementlər, əsasən, duzların tərkibində olur. Çatışmazlığına görə sümüklərin və dişlərin inkişafı ləngiyən iki müxtəlif elementin hansı eyni duzun tərkibindəki olduğunu müəyyən edin.
3. İçməli suyun etiketində olan kation və anionlara əsasən onun tərkibindəki duzları müəyyən edin.
4. Mərmər, əhəngdaşı, təbaşir və s. süxurlar haqqında məlumatınız var. Bu süxurlardan inşaatda da istifadə olunur.
Mərmər
Əhəngdaşı
Təbaşir
Şəkillərdəki süxurların əsas tərkibini eyni duz təşkil edir. Bu duzun formulu və adı necədir?
Öyrəndiklərinizi yoxlayın
1. K2CO3, Fe(NO3)3, ZnCl2, (NH4)3PO4 hansı anion və kationlardan təşkil olunmuşdur? Bu duzları adlandırın.
2. Aşağıdakı duzların formulunu tərtib edin:
a. xrom(III) sulfat
b. kalium nitrat
c. natrium karbonat
d. kalsium sulfid
e. ammonium nitrat
f. barium xlorid
3. Maqnezium sulfat heptahidratın formulunu yazın.
4. Aşağıdakı duzlardan hansı suda yaxşı həll olur? Bunu necə müəyyən etdiniz?
a. K2SO4
e. (NH4)2CO3
b. CuCl2
f. Na3PO4
c. Fe(NO3)3
g. Mg3(PO4)2
d. BaSO4
h. CuS