Oksidlər – biri oksigen olmaqla iki elementdən ibarət əksər kimyəvi birləşmələrdir. Məsələn: Na2O, Fe2O3, NO, SO2, P2O5 və s.

Oksidləşdirici – oksidləşmə-reduksiya reaksiyalarında elektron alan maddədir.
Oksidləşmə – oksidləşmə-reduksiya reaksiyalarında elektronun verilməsidir.
Oksidləşmə məhsulu – oksidləşmə-reduksiya reaksiyalarında oksidləşmə prosesinin məhsuludur.
Oksidləşmə-reduksiya reaksiyaları – elektron alış-verişi ilə baş verən reaksiyalardır.
Reduksiya – oksidləşmə-reduksiya reaksiyalarında elektronun alınmasıdır.
Reduksiya məhsulu – oksidləşmə-reduksiya reaksiyalarında reduksiya prosesinin məhsuludur.
Reduksiyaedici – oksidləşmə-reduksiya reaksiyalarında elektron verən maddədir.
Turşu xassəli oksidlər – qələvilər ilə reaksiyaya daxil olaraq duzlar əmələ gətirən oksidlərdir.

CO2 + Ca(OH)2 → CaCO3 + H2O
SiO2 + 2NaOH → Na2SiO3 + H2O
N2O3 + 2KOH → 2KNO2 + H2O

Turşular – hidrogen atomundan və turşu qalığından təşkil olunan maddələrdir.
Yanma reaksiyaları – oksigenlə reaksiya nəticəsində istiliyin ayrılması ilə baş verən reaksiyalardır.