Kimyəvi reaksiyaların sürəti və ona təsir edən amillər
4
4.3 Reaksiya sürətinin dəyişdirilməsi:
qatılığın təsiri
Məişətdə istifadə etdiyimiz qazı yandırdıqdan sonra alovun intensivliyini sobanın burğusunu fırlatmaqla artırıb-azalda bilirik.
• Bu zaman nə üçün qazın alovunun ölçüsü dəyişir?
• Baş verən bu reaksiyanın sürəti nə üçün dəyişir?
• Sizcə, reaksiyanın sürətinə reaksiyaya daxil olan maddələrin miqdarı necə təsir edir?
Qatılığı həcmləri eyni olan məhlullarda həll olmuş maddələrin molekullarının sayı ilə müqayisə edə bilərik. Şəkildə eyni həcmli məhlullarda həll olmuş maddənin molekulları təsvir edilib. Göründüyü kimi, A qabında olan molekulların sayı B qabında olan molekulların sayından daha çoxdur. Yəni A məhlulunun qatılığı B məhlulunun qatılığından böyükdür.
A
B
Məhlulda həll olmuş maddənin molekullarının sayı artdıqca məhlul qatılaşır, azaldıqca durulaşır.
Açar
sözlər
qatılıq, duru məhlul,
qatı məhlul, kimyəvi
reaksiya sürətinə
qatılığın təsiri