II hissə
Duzlara turşuda olan hidrogen atomlarının metal ilə tam əvəzolunma məhsulu kimi baxmaq olar. Turşuda olan hidrogen atomları metal ilə tam əvəz olunarsa, bu duzlar normal duzlar adlanır. Duzun tərkibində olan turşu qalığına görə normal duzlar xloridlər, nitratlar, sulfatlar, ortofosfatlar, karbonatlar, sulfidlər və s. adlanır.
Normal duzların formulu və adı necədir?
Cədvəli dəftərinizə köçürün və tamamlayın.

Duzu təşkil edən ionlar | Duzun formulu | Duzun adı
kation | anion
K+ | PO43- |  |
Mg2+ | Cl⁻ |  |
Na+ | S2– |  |
Fe3+ | NO3⁻ |  |
Zn2+ | NO3⁻ |  |
Al3+ | SO42– |  |
Na+ | NO3⁻ |  |
Fe2+ | SO42– |  |
Al3+ | Cl⁻ |  |
NH4+ | CO32– |  |
Ca2+ | PO43– |  |
Ba2+ | CO32– |  |
|  |  | natrium ortofosfat
|  |  | mis(II) sulfat
|  |  | alüminium nitrat
|  |  | kalium sulfat
|  |  | dəmir(III) sulfat
|  |  | kalsium xlorid
|  |  | xrom(II) nitrat
|  |  | ammonium ortofosfat
|  |  | sink xlorid
|  |  | dəmir(II) nitrat

#### Müzakirə edin:
1. Laboratoriyanızda bu duzlardan hansılar var?
2. Laboratoriyanızda olan və bu siyahıda olmayan duzları necə adlandırardınız?
3. Duzların hər birindən müəyyən qədər götürməklə suda həll olmasını yoxlayın. Duzların suda həlli üçün hansı ümumi qanunauyğunluğun olduğunu müəyyən edin.