Elm, texnologiya, həyat
Yanğınsöndürmə qurğuları
Yanğınsöndürmə qurğuları yanğının mənbəyinə və onlarda istifadə olunan kimyəvi maddələrin tərkibinə görə bir-birindən fərqlənir. Suyun istifadəsinə əsaslanan yanğınsöndürənlər “A” sinif yanğınlar üçündür. Bu qrup yanğınların mənbəyi ağac və ya kağız kimi sadə yanar materiallardır.
Elektrik və ya neft mənşəli “B” sinif yanğınları söndürmək üçün suyun istifadəsi məqsədəuyğun deyil. Elektrik yanğınlarının su ilə söndürülməsi zamanı cərəyanvurma təhlükəsi olur. Neft mənşəli yanğınların su ilə söndürülməsi zamanı isə yanar mayelər su ilə yayılaraq yanğın sahəsini genişləndirə bilər. Bu yanğınları söndürmək üçün, əsasən, karbon qazından istifadə edilir. Karbon qazı yanan materialı soyudur və oksigenlə təması kəsir.
Köpük və toz əsaslı yanğınsöndürənlər də eyni funksiyanı yerinə yetirir. Köpük əsaslı yanğınsöndürənlər həm “A”, həm də “B” sinif yanğınları söndürmək üçün istifadə olunur. Köpük əmələ gətirən maddələrin tərkibi daha mürəkkəbdir.
Toz əsaslı yanğınsöndürənlərdə, əsasən, NaHCO3 və KHCO3 istifadə olunur. Bu yanğınsöndürənlər “C” sinif qaz mənşəli yanğınları və “B” sinif yanğınları söndürmək üçün istifadə edilir.