II hissə
Təsəvvür edin ki, maqneziumla xlorid turşusu arasında gedən reaksiyada hər yarım dəqiqə ərzində ayrılan hidrogenin həcmi cədvəldəki kimidir:

Zaman, dəq | 0 | 0,5 | 1 | 1,5 | 2 | 2,5 | 3 | 3,5 | 4 | 4,5 | 5 | 5,5 | 6
Hidrogenin həcmi, sm3 | 0 | 8 | 14 | 20 | 25 | 29 | 33 | 36 | 38 | 39 | 40 | 40 | 40

Göründüyü kimi, ilk anda şprisdə qaz yoxdur. 5-ci dəqiqəyə qədər şprisə 40 sm3 hidrogen qazı dolub. 5-ci dəqiqədən sonra isə ayrılan hidrogenin həcmində heç bir dəyişiklik olmur və bu, reaksiyanın bitdiyini göstərir.

Reaksiyadan alınan hidrogenin həcminin zamandan asılılığını qrafikdəki kimi göstərmək olar:

Hər dəqiqə ərzində ayrılan hidrogenin həcmi reaksiyanın sürətini göstərir və bu sürət sm3/dəq ilə ifadə olunur. Onda hər dəqiqə üçün reaksiyanın sürəti cədvəldəki kimi olar:

Zaman aralığı, dəq | 0-1 | 1-2 | 2-3 | 3-4 | 4-5 | 5-6
Həcm fərqi, sm3 | 14-0 | 25-14 | 33-25 | 38-33 | 40-38 | 40-40
Sürət, sm3/dəq | 14 | 11 | 8 | 5 | 2 | 0