####

7. Oksidlərin formulunu tərtib edin:
a. dəmir(II) oksid
d. kükürd trioksid
g. azot dioksid
b. rubidium oksid
e. difosfor trioksid
h. manqan(IV) oksid
c. barium oksid
f. diazot pentaoksid
8. CuO + H2 → Cu + H2O reaksiyası üçün müəyyən edin:
a. Oksidləşmə dərəcəsini dəyişməyən elementi
b. Oksidləşən elementi
c. Oksidləşmə məhsulunu
9. Qlükozanın oksigenlə reaksiyası zamanı insana lazım olan enerji əldə edildiyini öyrəndiniz:
C6H12O6 + 6O2 → 6CO2 + 6H2O + Q

– 10 q qlükozadan 8 litr karbon qazı alınır.

– Normal tənəffüs zamanı ortayaşlı insan bir saniyədə atmosferə 5,63 ml karbon qazı buraxır. Bu məlumatları nəzərə alaraq 20 q qlükozanın oksidləşməsi nəticəsində əmələ gələn karbon qazının orqanizmdən kənarlaşması üçün təqribən neçə dəqiqə lazım olduğunu hesablayın.

10. Dəmir tozunun kükürdlə reaksiyası zamanı FeS əmələ gəlir.
a. Bu reaksiyanın tənliyini tərtib edin.
b. Oksidləşdiricini və reduksiyaedicini müəyyən edin.
c. Bir dəmir atomu üçün oksidləşmə-reduksiya prosesində neçə elektron iştirak etdiyini müəyyən edin.
11. 2KBr + Cl2 → 2KCl + Br2 reaksiyasında oksidləşdiricini və reduksiyaedicini müəyyənləşdirin. Elektron keçidini oxla göstərin və həmin oxun üzərində elektron sayını qeyd edin.
12. Tərkibində oksigen olmayan naməlum X maddəsi reaktorda artıq miqdarda götürülmüş oksigenlə yandırılır. Reaksiyadan sonrakı qarışıqda oksigen qazı, karbon qazı, azot qazı və su buxarının olduğu müəyyən edilir. Bu qarışıqda molekulların say nisbətinin
n(O2) : n(H2O) : n(CO2) : n(N2) = 3 : 1 : 2 : 1 olduğunu bilərək tərtib edin:
a. Naməlum maddənin formulunu;
b. Yanma reaksiyasının əmsallaşdırılmış tənliyini.