II hissə
IA və IIA qrup metallarının oksidləri, CuO, FeO, CrO, Ag2O və s. əsasi xassəli oksidlərdir. Onlar turşular ilə reaksiyaya daxil olaraq duzlar əmələ gətirir. Məsələn:
Na2O + 2HCl → 2NaCl + H2O
K2O + H2SO4 → K2SO4 + H2O
CaO + 2HCl → CaCl2 + H2O
CuO + 2HNO3 → Cu(NO3)2+ H2O
FeO + 2HCl → FeCl2 + H2O
MgO + H2SO4 → MgSO4 + H2O
Reaksiya nəticəsində suda həll olan duzun təmizliyi üçün artıq miqdarda oksid götürülərək turşu məhluluna əlavə edilir. Turşu reaksiyaya tam daxil olduqda oksidin turşuda həll olması dayanır. Sonra reaksiyadan artıq qalmış oksid alınmış qarışıqdan süzmə üsulu ilə ayrılır. Alınan filtratda olan suyu tam buxarlandırdıqda təmiz duz alınır.
CO2, SiO2, N2O3, N2O5, P2O5, SO2, SO3 və s. turşu xassəli oksidlərdir. Onlar qələvilər ilə reaksiyaya daxil olaraq duzlar əmələ gətirir.
Məsələn:
CO2 + Ca(OH)2 → CaCO3 + H2O
SiO2 + 2NaOH → Na2SiO3 + H2O
N2O3 + 2KOH → 2KNO2 + H2O
N2O5 + 2KOH → 2KNO3 + H2O
P2O5 + 6KOH → 2K3PO4 + 3H2O
SO2 + 2KOH → K2SO3 + H2O
SO3 + 2NaOH → Na2SO4 + H2O