4. Zn + 2HCl → ZnCl2 + H2
I. Reaksiyanı söz tənliyi ilə ifadə edin.
II. Reaksiyada sinkin sərfolunma sürətini hansı vahidlə hesablamaq olar?
Cavabınızı əsaslandırın.

a. litr/dəq
b. qram/dəq
c. sm3/dəq

5. Eyni kütlədə götürülmüş (5 qram) alüminium parçası və alüminium folqası yandırılır. Hansı halda reaksiya daha tez başa çatar? Cavabınızı əsaslandırın.
6. Müxtəlif təcrübələrdə 5 q sinkin 20 ml xlorid turşusu ilə reaksiyası aparılmışdır.

Təcrübə | Xlorid turşusu | Sink | Temperatur
I | Duru | Parçalar halında | 25°C
II | Duru | Toz halında | 50°C
III | Duru | Parçalar halında | 50°C
IV | Qatı | Toz halında | 50°C

Reaksiyaların sürətlərini müqayisə edin. Cavabınızı əsaslandırın.
7. Eyni miqdarda götürülmüş yanacaq konteynerin içində və açıq havada yandırılır. Hansı halda alov daha böyük olar? Fikrinizi əsaslandırın.
8. Reaksiya sürətinin temperaturdan asılılıq qrafikinə əsasən verilmiş sualları cavablandırın.
a. Reaksiya sürəti temperaturdan necə asılıdır?
b. Hansı temperatur intervalında reaksiyanın sürəti, əsasən, dəyişməmişdir?
c. Hansı temperatur intervalında reaksiya daha sürətlə baş vermişdir?