Turşular və əsaslar
6
6.2 Əsaslar
7-ci sinif “Kimya” dərsliyindən bəzi
əsasları tanıyırsınız. Əsaslar gündəlik
həyatda müxtəlif məqsədlər üçün
istifadə olunur.

#### • Hansı əsasların istifadə sahələri verilmişdir?
• Bu əsasların formulu və adı necədir?
• Əsasları suda həll etdikdə əmələ gələn mühit haqqında
nə deyə bilərsiniz?
• Əsasların elektrolitik dissosiasiyasını necə təklif
edərdiniz?

Açar
sözlər
əsas, qələvi, hidroksid
ionu, əsasi (qələvi) mühit
7-ci sinif “Kimya” dərsliyindən aşağıdakı əsasları tanıyırsınız:
LiOH – litium hidroksid
Ca(OH)2 – kalsium hidroksid
NaOH – natrium hidroksid
Al(OH)3 – alüminium hidroksid
KOH – kalium hidroksid
NH4OH – ammonium hidroksid

Tərkiblərindən göründüyü kimi, əsaslar metal kationundan və hidroksid anionundan təşkil olunur. Metal kationu əvəzinə ammonium ionu (NH4+) da hidroksid ionu ilə birləşərək əsas əmələ gətirir.

Metal kationu (və ya ammonium ionu) və hidroksid ionundan təşkil olunmuş maddələrə əsaslar deyilir.
İon rabitəli binar birləşmələrin formulunun tərtib olunması qaydasına əsasən əsasların da formullarını tərtib etmək olar.

Natrium IA qrupunda yerləşir, onun atomu xarici təbəqəsində olan bir elektronunu verməklə Na+ ionu əmələ gətirir.

Kalsium IIA qrupunda yerləşir, onun atomu xarici təbəqəsində olan iki elektronunu verməklə Ca2+ ionu əmələ gətirir.

•DÜŞÜN
•MÜZAKİRƏ ET
•PAYLAŞ
Dövri cədvəldən istifadə etməklə barium, rubidium, alüminium, maqnezium, berillium və seziumun əmələ gətirdiyi əsasların formulunu müəyyənləşdirin.