II hissə
Öyrəndiklərinizi tətbiq edin

1. Na+ ionunu məhlulda hər hansı anion, NO3⁻ ionunu isə hər hansı kationla təyin etmək olarmı? Cavabınızı əsaslandırın.

2. Şəkildə təsvir edilmiş qurğu hansı ionun təyini zamanı istifadə oluna bilər? Borunun əyri hissəsinə nə üçün su doldurulub?
Öyrəndiklərinizi yoxlayın
1. Etiketi olmayan iki müxtəlif qabın birində kalium xlorid, digərində isə kalsium xloridin olduğu məlumdur. Bu maddələri bir-birindən asanlıqla necə fərqləndirmək olar?

2. İonların təyini cədvəlindən istifadə edərək OH⁻ ilə təyini reaksiyalarının məhsulları verilən kationları müəyyən edin. Bu reaksiyaları aparmaq üçün hansı maddələrin məhlullarını qarışdırmaq olar?

3. İonların təyini cədvəlindən istifadə edərək şəkildə təsvir olunmuş reaksiyanın hansı maddələrin məhlullarının qarışdırılması zamanı baş verdiyini müəyyənləşdirin. Cavabınızı əsaslandırın.
a. Dəmir(II) xlorid və natrium hidroksid
b. Gümüş(I) nitrat və kalium yodid
c. Barium xlorid və natrium sulfat