II hissə
•DÜŞÜN
•MÜZAKİRƏ ET
•PAYLAŞ
Porşen ilə təchiz edilmiş silindrdə azot və hidrogen qazları arasında reaksiya aparılır.
• Silindrdə təzyiqi artırdıqda reaksiyanın sürəti necə dəyişər? Cavabınızı əsaslandırın.
Öyrəndiklərinizi tətbiq edin
1. Bir topa ip açıq havada və kolbanın içərisində yandırılır. İp açıq havada daha böyük alovla yanır. Sizcə, bunun səbəbi nədir? Fikrinizi əsaslandırın.

2. Eyni kütləli kalsium karbonatın eyni həcmli və müxtəlif qatılıqlı xlorid turşuları ilə iki reaksiyasının (A və B) qrafiki verilmişdir.
a. Hansı reaksiya daha sürətlə baş vermişdir? Cavabınızı əsaslandırın.
b. Hansı reaksiya daha qısa müddət ərzində baş vermişdir? Reaksiyanın sürəti və ona sərf olunan zaman arasında hansı asılılıq vardır?
c. Hansı qabda turşunun qatılığı daha çoxdur?
d. Nə üçün reaksiyanın sonunda hər iki qabdan ayrılan qazın həcmi bərabər olmuşdur?
e. A reaksiyasında ayrılan qazın həcminə görə onun orta sürətini (sm3/san ilə) hesablayın.

Öyrəndiklərinizi yoxlayın
1. Reaksiya sürətinə qatılıq necə təsir edir? Gündəlik həyatda baş verən bir reaksiya üzərində bu qanunauyğunluğu izah edin.
2. A və B qablarında ammonyakın alınma reaksiyası baş verir. Hər iki qabda şərait eyni olarsa, hansı qabda reaksiya daha sürətlə baş verər? Cavabınızı əsaslandırın.