1. Nümunə əsasında hər təcrübə üçün dəftərinizə cədvəl çəkin.

I təcrübə
Zaman, dəq | 0 | 0,5 | 1 | 1,5 | 2 | 2,5 | 3 | 3,5 | 4 | 4,5 | 5
Hidrogenin həcmi, sm3 |  |  |  |  |  |  |  |  |  |  |

2. Şəkildə verildiyi kimi qurğu qurun.
3. 25°C-də I, III, V və VII təcrübələri aparın. Bu zaman I və III təcrübələrdə götürülmüş maqnezum parçası kimi parça götürüb kütləsini dəyişmədən xırdalayın, V və VII təcrübələri aparın. I və V təcrübələrdə götürülmüş xlorid turşusunun həcmini su ilə 2 dəfə artırmaqla qatılığını 2 dəfə azaldıb III və VII təcrübələri aparın.
4. Oxşar olaraq 50°C-də II, IV, VI və VIII təcrübələri aparın.
5. Hər təcrübəni 5 dəqiqə müddətində aparın və saniyəölçənlə hər yarım dəqiqədən bir alınmış hidrogen qazının həcmini cədvələ qeyd edin.
6. Təcrübələrin hamısı bitdikdən sonra aşağıdakı düstura əsasən hər bir reaksiyanın orta sürətini hesablayın.

Reaksiyanın orta sürəti =
alınan maddənin ümumi həcmi
sərf olunan ümumi zaman
7. Dəftərinizə aşağıda verilmiş şəklə uyğun qrafik çəkin və bütün təcrübələrin nəticələrini həmin qrafik üzərində əyrilərlə təsvir edin.
Hesablamalar və qurduğunuz asılılıqlar əsasında aşağıdakı sualları cavablandırın.
• Hansı halda reaksiya daha sürətlə baş verdi?
• Reaksiyanın sürəti hansı amillərdən asılı oldu?
• Reaksiyanın daha sürətlə baş verməsi üçün başqa nə təklif edərdiniz?