#### Ümumiləşdirici tapşırıqlar

1. Cədvəldə və qrafikdə dəmirin xlorid turşusu ilə reaksiyası zamanı əmələ gələn hidrogen qazının həcmi verilmişdir.

Zaman (dəq) | 0 | 1 | 2 | 3 | 4 | 5 | 6 | 7 | 8
Həcm (sm3) | 0 | 12 | 20 | 26 | 31 | 34 | 35 | 35 | 35

a. Reaksiyanın ən sürətli getdiyi zaman intervalını müəyyən edin.

b. İlk 5 dəqiqə ərzində reaksiyanın orta sürətini hesablayın (sm3/dəq ilə).

c. 1-ci, 3-cü və 5-ci dəqiqələrdə reaksiyanın sürətini (sm3/dəq ilə) hesablayın.

d. Reaksiya nə vaxt başa çatır? Cavabınızı əsaslandırın.
e. Qrafikə əsasən reaksiyanın hansı mərhələsi ən sürətlidir?

2. AgNO3 məhlulu ilə NaCl məhlulu qarışdırılır. Reaksiya nəticəsində əmələ gələn AgCl çöküntüsünün kütləsinin zamandan asılılığı verilmişdir.

Zaman (san) | 0 | 10 | 20 | 30 | 40 | 50
Çöküntünün kütləsi (qram) | 0 | 1,5 | 2,7 | 3,5 | 4 | 4

a. Reaksiyanın ilk 20 saniyədəki orta sürətini (q/san) hesablayın.
b. Reaksiya neçənci saniyədə bitmişdir?
c. 10-cu və 30-cu saniyələrdə reaksiyanın sürətini (q/san) hesablayın.

3. Reaksiyanın sürətini necə artırmaq olar?

A(qaz) + B(qaz) → AB(qaz)
a. Temperaturu artırmaqla
b. Reaksiya gedən qaba AB əlavə etməklə
c. Katalizatordan istifadə etməklə
d. A-nın miqdarını azaltmaqla
e. Reaksiya gedən qaba B əlavə etməklə