2. Erlenmeyer kolbasına 50 ml xlorid turşusu tökün.
3. Büretə natrium hidroksid məhlulu doldurun.
4. Natrium hidroksid məhlulundan damcı-damcı xlorid turşusu məhluluna əlavə edin.
Natrium hidroksid məhlulunun hər 10 ml-dən sonra pH-ı ölçün və cədvələ qeyd edin.
pOH = 14 – pH düsturu ilə pOH-ı hesablayın və cədvələ qeyd edin.
Tamamlanmış cədvəl reaksiya zamanı pH və pOH-ın necə dəyişdiyini göstərir.
Qrafiki dəftərinizə çəkin və cədvəl əsasında pH və pOH kəmiyyətlərinin dəyişmə əyrisini qurun.
1. Reaksiya zamanı pH və pOH-ın qiyməti necə dəyişdi?
2. pH və pOH-ın qiymətlərinin 7-yə bərabər olması nəyi ifadə edir?
3. Təcrübə zamanı pH-ın qiymətinin 7-dən az olması məhlulda hansı ionların daha çox olduğunu göstərir?
4. Oxşar prosesə real həyatdan nümunələr göstərin.
Layihənin əhəmiyyəti

- Təcrübə nəticəsində neytrallaşma reaksiyası və pH ilə pOH arasındakı əlaqə vizual olaraq öyrənildi.
- pH və pOH kəmiyyətləri arasındakı asılılıq qrafiki qurularaq real eksperimental nəticələr vizuallaşdırıldı.
- Kimyanın gündəlik həyatda və sənayedə tətbiq olunduğu sahələr müəyyən edildi.

Layihənin inkişaf yolları

- Fərqli turşu və əsas cütləri üçün eyni eksperimenti təkrarlayın (məsələn, sirkə turşusu və ammonyak məhlulu).
- pH və pOH-ın temperaturdan asılılığını öyrənin.
- Fərqli qatılıqlarda olan turşu və əsas götürərək pH ilə pOH qrafiklərini qurun və müqayisə edin.