II hissə
Metalların aktivlik sırasında hər metal (IA qrup metalları, Ca, Sr və Ba istisna olmaqla) özündən sonra yerləşən metalları duzlarının məhlullarından çıxarır.
Mismarı mis(II) sulfat məhluluna
saldıqda reaksiyadan alınan mis
mismarın üzərinə çökür.
2AlCl3 + 3Mg → 3MgCl2 + 2Al
3MgCl2 + 2Al → reaksiya getmir
CuSO4 + Fe → FeSO4 + Cu
FeSO4 + Cu → reaksiya getmir
FeSO4 + Zn → ZnSO4 + Fe
ZnSO4 + Fe → reaksiya getmir
AgNO3 + Cu → Cu(NO3)2 + Ag
Cu(NO3)2 + Ag → reaksiya getmir
Öyrəndiklərinizi tətbiq edin
1. Kalsium ilə kükürddən CaSO3 duzunun alınması üçün addımları müəyyənləşdirin və baş verən reaksiyaların tənliklərini tərtib edin.
2. Metalların duz məhlulları ilə reaksiyaları oksidləşmə-reduksiya reaksiyalarıdırmı? Cavabınızı əsaslandırın.
Öyrəndiklərinizi yoxlayın
1. Aşağıdakı hansı maddələrdən istifadə etməklə duzlar almaq olar? Reaksiyaların tənliklərini tərtib edin.
kalium hidroksid
mis(II) nitrat
xlorid turşusu
maqnezium oksid
sink
alüminium oksid
2. Aşağıdakı maddələr arasında baş verən reaksiyaların tənliklərini tərtib edin. Reaksiyaların əlamətlərini qeyd edin.
1. Maqnezium + duru sulfat turşusu
2. Alüminium + dəmir(II) sulfat məhlulu
3. Kalsium hidroksid məhlulu + nitrat turşusu məhlulu
4. Barium xlorid məhlulu + natrium sulfat məhlulu
5. Ammonium xlorid məhlulu + gümüş(I) nitrat məhlulu
6. Mis(II) xlorid məhlulu + kalium hidroksid məhlulu
7. Kalium hidroksid məhlulu + duru sulfat turşusu