Oksidləşmə və reduksiya prosesləri
5
Oksidlər müxtəlif üsullarla alınır. Oksidlərin ən sadə alınma üsulu isə elementlərin birbaşa oksigenlə reaksiyasıdır. Əksər elementlərin oksidlərini bu reaksiya ilə almaq mümkündür.
C + O2 → CO2
4Li + O2 → 2Li2O
Ag + O2 → reaksiya getmir
•DÜŞÜN
•MÜZAKİRƏ ET
•PAYLAŞ
Yanma və tənəffüs hadisələrindən başqa, oksidləri daha hansı kimyəvi proseslər nəticəsində əldə etmək olar? Bir neçə nümunə göstərin.
Oksidlər bəzi kimyəvi birləşmələrin yanmasından da alınır. Bu zaman kimyəvi birləşməni təşkil edən elementlərin oksidləri əmələ gəlir.
CH4 + 2O2 → CO2 + 2H2O
2ZnS + 3O2 → 2ZnO + 2SO2
•DÜŞÜN
•MÜZAKİRƏ ET
•PAYLAŞ
Qədim mağaradan naməlum bir maddə tapan arxeoloqlar həmin maddənin tərkibini təyin etmək üçün onu əvvəlcə toz halına salır, sonra isə reaktorda yandırırlar. Əmələ gələn maddələrin xüsusi detektorla Fe2O3 və SO2 olduğu müəyyən edilir.
– Reaktorda baş verən proses necə adlanır?
– Reaksiya məhsullarının ümumi adı nədir?
– Reaksiya tənliyi 4XaYb + 11O2 → 2Fe2O3 + 8SO2 kimi olarsa, bu maddənin formulunu müəyyən edin.
Metalların əmələ gətirdiyi oksidləri adlandırmaq üçün əvvəlcə metalın adı, sonra isə “oksid” sözü qeyd olunur.

Na2O | natrium oksid
K2O | kalium oksid
CaO | kalsium oksid
Al2O3 | alüminium oksid
MgO | maqnezium oksid
BaO | barium oksid