Natrium karbonat (Na2CO3) sənaye, kimya, qida, energetika və gündəlik həyatımızda hər zaman geniş istifadə olunan mühüm qeyri-üzvi birləşmədir. Şüşə sənayesində qum və əhəngdaşı kimi bu əsas xammal da istehsal prosesini asanlaşdırır. Kimya sənayesində sabun, yuyucu vasitələr və çay sodasının istehsalında, turşuların neytrallaşdırılmasında mühüm rol oynayır. Kağız və sellüloza sənayesində sellülozanın emalına, kağızın keyfiyyətli olmasına kömək edir. Toxuculuq sənayesində parçaların rənglənməsi və yumşaldılması üçün istifadə olunur. Əczaçılıqda isə mədə turşusunu neytrallaşdıran preparatların tərkibində yer alır. Məişətdə təmizlik vasitəsi kimi ləkələrin çıxarılmasında, sağlamlıq məqsədilə duzlu vannalarda tətbiq edilir. Bağçılıq və kənd təsərrüfatında torpağın pH səviyyəsini tənzimləyərək bitkilərin qidalanmasını yaxşılaşdırır və bəzi zərərvericilərə qarşı təbii mübarizə vasitəsi kimi istifadə olunur.
Maqnezium sulfat (MgSO4) sənaye, tibb, kənd təsərrüfatı kimi sahələrdə geniş istifadə edilən mühüm birləşmədir. Bitkilərin qidalanması zamanı fotosintez prosesində iştirak etdiyindən o, torpaq təkmilləşdirici və maqnezium mənbəyi kimi tətbiq olunur. Əczaçılıqda əzələ rahatladıcı, bağırsaq təmizləyici və qan təzyiqini tənzimləyən vasitə kimi istifadə edilir. Kimya, kağız və toxuculuq sənayesində kağızın ağardılması və parçaların rənginin sabit qalması üçün tətbiq edilir. Yuyucu və kosmetik vasitələrin istehsalında istifadə olunur. Dəriyə qulluq və bədən kremlərinin tərkibinə əlavə edilir.
Təbii gips (CaSO4 · 2H2O) sənaye, tikinti, tibb və kənd təsərrüfatında geniş istifadə olunan, kimyəvi cəhətdən davamlı mineraldır. Tikintidə alçıpan lövhələrinin, dekorativ elementlərin və tavan panellərinin istehsalında, sementin bərkimə müddətinin tənzimlənməsində tətbiq edilir. Kənd təsərrüfatında torpağın strukturunu yaxşılaşdırır, su keçiriciliyini artırır və pH balansını tənzimləyərək bitkilərin inkişafına kömək edir. Kimya sənayesində gübrələrin