Turşular və əsaslar
6
6.6 İon tənlikləri
Şəkildə müxtəlif maddələrə aid məhlulların qarışdırılması verilmişdir.

- Bu hallar bir-birindən nə ilə
  fərqlənir?
- Bu fərqin səbəbi nədir?
- Hansı halda “reaksiya baş verib”
  mülahizəsini irəli sürmək olar?
- Baş verən reaksiyanın tənliyini necə
  təklif edərdiniz?

Kalium hidroksid
məhlulu
Nitrat turşusu
məhlulu
Kalium hidroksid
məhlulu
Natrium nitrat
məhlulu
reaksiyanın molekulyar
tənliyi, reaksiyanın ion
tənliyi

Turşular və əsaslar arasında duz və suyun alınması ilə baş verən reaksiyaların neytrallaşma reaksiyaları adlandığını bilirsiniz. Bu reaksiya natrium hidroksid məhlulu və xlorid turşusu arasında da baş verir. Natrium hidroksid suda həll edildikdə Na+ və OH– ionlarına ayrılır. Xlorid turşusu isə H+ və Cl– ionları əmələ gətirir. Bu məhlulları qarışdırdıqda H+ və OH– ionları reaksiyaya daxil olaraq su əmələ gətirir. Su dissosiasiya etmədiyinə görə reaksiya axıra qədər gedir.

Alınmış məhluldan suyu tam buxarlandırdıqda natrium xlorid alınır. Baş verən reaksiyanın tənliyi aşağıdakı kimi olur:
NaOH + HCl → NaCl + H2O