II hissə
Bu enerji ilə insan və heyvanların gündəlik fəaliyyəti təmin edilir, karbon qazı isə tənəffüs prosesi zamanı orqanizmdən xaric olunur.
Bəzi maddələrin oksigenlə reaksiyaları endotermik olub istiliyin udulması ilə baş verir. Belə reaksiyalar yanma reaksiyası hesab edilmir. Məsələn:
azot qazı + oksigen qazı → azot monooksid
N2 + O2 → 2NO – Q
Yanma reaksiyalarından yeni kəşf olunmuş maddələrin tərkibini müəyyənləşdirmək üçün də istifadə edilir. Bu məqsədlə tərkibi məlum olmayan maddə oksigendə yandırılır. Daha sonra müəyyən metodlar, yaxud cihazlarla əmələ gələn maddələr və onların miqdarları dəqiqləşdirilir. Reaksiya məhsullarının tərkibinə və miqdarına əsasən başlanğıc maddənin tərkibi müəyyənləşdirilir. Prosesi aşağıdakı kimi sxemləşdirmək mümkündür:
Maddənin
sistemə daxil
edilməsi
Reaktor
(yanma
bölməsi)
Detektor
(müəyyənedici
bölmə)
Nəticənin
çapı
Reaksiya məhsullarının tərkibinə və miqdarına görə başlanğıc maddənin tərkibini müəyyənləşdirdikdə hər bir elementin oksigenlə əmələ gətirə biləcəyi ehtimal olunan birləşmələr haqqında məlumatdan istifadə edilir. Məsələn:

Yanma məhsulunda olan maddə | Bu maddəyə görə yanan maddənin tərkibində olan element
CO2 | karbon
CO | karbon
H2O | hidrogen
N2 | azot
NO2 | azot
SO2 | kükürd
Cl2 | xlor
metal oksidləri | metallar